— Памылковы аргумент, які ўжываюць людзі пры нашай прапанове падключыць сістэму сігналізацыі — гэта, як падаецца на першы погляд, істотны кошт абсталявання, якое мы прапануем, — працягвае Іван Трусевіч. — Трэба адразу зазначыць, што парк нашага абсталявання розны, можна выбіраць сістэмы ад розных пастаўшчыкоў. Супертанным назваць яго нельга, але і дарагім таксама. Цяпер яго можа дазволіць сабе кожны чалавек. У Мінску, напрыклад, устаноўка сігналізацыі каштуе менш за сярэдні месячны заробак. І паверце, калі, крый Божа, да вас у жытло залезе непажаданы госць, то ён можа прычыніць значна большы ўрон, не кажучы ўжо аб моцным псіхалагічным удары… Да таго ж гэтую суму можна аплаціць у растэрміноўку.